CELEX: 62019TN0688
Language: fi
Date: 2019-10-08 00:00:00
Title: asia T-688/19: Kanne 8.10.2019 – VeriGraft v. EASME

23.12.2019   
            
            
               FI
            
            
               Euroopan unionin virallinen lehti
            
            
               C 432/59
            
         
      Kanne 8.10.2019 – VeriGraft v. EASME
      (asia T-688/19)
      (2019/C 432/71)
      Oikeudenkäyntikieli: englanti
      
         Asianosaiset
      
      
         Kantaja: VeriGraft AB (Göteborg, Ruotsi) (edustajat: asianajajat P. Hansson ja A. Johansson)
      
         Vastaaja: pienistä ja keskisuurista yrityksistä vastaava toimeenpanovirasto (EASME)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että EASME:n toteuttama sopimuksen (rahoitussopimus nro 778620 P-TEV) irtisanominen on pätemätön
               
            
                  —
               
               
                  velvoittamaan EASME:n korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste, joka perustuu siihen, että irtisanomisperustetta, johon on vedottu, ei voida soveltaa, ja EASME:n toteuttama sopimuksen irtisanominen on siten pätemätön:
                  
                              —
                           
                           
                              EASME on rahoitussopimuksen irtisanoessaan viitannut ratkaisunsa tueksi ainoastaan määräykseen, jonka mukaan rahoitussopimus voidaan irtisanoa, jos ”tuensaajan tai luonnollisen henkilön, jolla on valta edustaa sitä tai tehdä sen puolesta päätöksiä, on todettu syyllistyneen ammatin harjoittamiseen liittyvään vakavaan virheeseen, joka voidaan näyttää toteen millä tahansa tavalla”.
                           
                        
                              —
                           
                           
                              Koska tuensaajan eli VERIGRAFTin tai yhdenkään luonnollisen henkilön, jolla on valta edustaa sitä tai tehdä sen puolesta päätöksiä, ei ole todettu syyllistyneen ammatin harjoittamiseen liittyvään vakavaan virheeseen, tätä kanneperustetta ei voida soveltaa ja irtisanominen on siten pätemätön.
                           
                        
            
                  2.
               
               
                  Toinen kanneperuste, joka perustuu siihen, että rahoitussopimuksen irtisanomisella loukataan suhteellisuusperiaatetta:
                  
                              —
                           
                           
                              Rahoitussopimuksen irtisanomisella loukataan myös suhteellisuusperiaatetta, koska irtisanominen ei ollut asianmukainen keino laillisesti tavoitellun päämäärän saavuttamiseksi, se ei ollut välttämätön tavoitellun päämäärän saavuttamiseksi, ja koska irtisanomisesta aiheutui VERIGRAFTille rasite, joka on selvästi liiallinen tavoiteltuun päämäärään nähden.